

**ระเบียบสหกรณ์ออมทรัพย์มหาวิทยาลัยราชภัฏนครศรีธรรมราช จำกัด**

**ว่าด้วยการใช้ทุนสะสมเพื่อขยายกิจการ พ.ศ. 2567**

**……………………………………………………**

 อาศัยอำนาจตามความในข้อบังคับสหกรณ์ออมทรัพย์มหาวิทยาลัยราชภัฏนครศรีธรรมราช จำกัด ข้อ 76 (7) และข้อ 108 (12) ที่ประชุมคณะกรรมการดำเนินการ ชุดที่ 39 ครั้งที่ 12 วันที่ 27 เดือนธันวาคม พ.ศ. 2566 ได้มีมติกำหนดระเบียบสหกรณ์ออมทรัพย์มหาวิทยาลัยราชภัฏนครศรีธรรมราช จำกัด ว่าด้วยการใช้ทุนสะสมเพื่อขยายกิจการ พ.ศ. 2567 ดังต่อไปนี้

 ข้อ 1 ระเบียบนี้เรียกว่า "ระเบียบสหกรณ์ออมทรัพย์มหาวิทยาลัยราชภัฏนครศรีธรรมราช จำกัด ว่าด้วยการใช้ทุนสะสมเพื่อขยายกิจการ พ.ศ. 2567"

 ข้อ 2 ระเบียบนี้ให้ใช้บังคับตั้งแต่วันที่ 2 เดือน มกราคม พ.ศ. 2567 เป็นต้นไป

 ข้อ 3 ในระเบียบนี้

“สหกรณ์” หมายถึง สหกรณ์ออมทรัพย์มหาวิทยาลัยราชภัฏ

นครศรีธรรมราช จำกัด

“สมาชิก” หมายถึง สมาชิกตามข้อบังคับสหกรณ์ออมทรัพย์

 มหาวิทยาลัยราชภัฏนครศรีธรรมราช จำกัด

“คณะกรรมการ” หมายถึง คณะกรรมการดำเนินการสหกรณ์ออมทรัพย์

 มหาวิทยาลัยราชภัฏนครศรีธรรมราช จำกัด

“ประธานกรรมการ” หมายถึง ประธานกรรมการสหกรณ์ออมทรัพย์

 มหาวิทยาลัยราชภัฏนครศรีธรรมราช จำกัด

 “ทุน” หมายถึง เงินทุนเพื่อการขยายกิจการของสหกรณ์

 “ทรัพย์สินถาวร” หมายถึง ทรัพย์สินอันมีลักษณะคงทนที่ใช้ในการดำเนิน

 กิจการ และใช้ได้นานกว่าหนึ่งรอบระยะเวลา

 การดำเนินงานตามปกติซึ่งมิได้มีไว้เพื่อขาย

 ข้อ 5 เงินที่จะนำเข้าบัญชีเงินทุนนี้คือ

1. เงินที่สหกรณ์จัดสรรกำไรสุทธิประจำปีตามมติที่ประชุมใหญ่ตามข้อบังคับสหกรณ์

ข้อ 28 (9)

 (2) เงินหรือทรัพย์สินที่มีผู้บริจาค

ข้อ 6 เงินทุนให้จ่ายเพื่อการขยายกิจการของสหกรณ์ ตามวัตถุประสงค์ดังต่อไปนี้

 (1) เพื่อจัดให้มีสำนักงานของสหกรณ์

 (2) เพื่อจัดให้มีทรัพย์สินถาวรในการดำเนินการ

 (3) เพื่อปรับปรุง ซ่อมแซม หรือต่อเติมสำนักงาน หรือทรัพย์สินถาวร

 (4) เพื่อจัดทำกิจการต่าง ๆ ที่เกี่ยวกับหรือเนื่องในการจัดให้สำเร็จตามวัตถุประสงค์ของ

ทุนเพื่อขยายกิจการของสหกรณ์

 ให้คณะกรรมการดำเนินงานรายงานการใช้จ่ายเงินทุนสะสมในรอบปีทางบัญชีที่ผ่านมาให้ที่ประชุมใหญ่สามัญทราบ ในโอกาสแรกที่พึงกระทำได้

 ข้อ 7 ให้คณะกรรมการพิจารณาอนุมัติจ่ายเงินตามจำนวนที่เห็นสมควร

 ข้อ 8 ให้ประธานกรรมการเป็นผู้มีอำนาจลงชื่อการอนุมัติจ่ายเงินตามที่คณะกรรมการดำเนินการได้พิจารณาอนุมัติ

 ข้อ 9 เมื่อผู้มีอำนาจอนุมัติการจ่ายเงินแล้ว ให้ผู้จัดการหรือเจ้าหน้าที่สหกรณ์ที่ได้รับมอบหมายจากผู้จัดการให้เบิกจ่ายได้

 ข้อ 10 การเก็บรักษา หลักฐานทางการเงิน ทางบัญชี การตรวจสอบให้เป็นไปตามระเบียบว่าด้วยการรับจ่ายและเก็บรักษาเงินสดของสหกรณ์

 ข้อ 11 ให้สหกรณ์จัดทำบัญชี ว่าด้วยการใช้ทุนสะสมเพื่อขยายกิจการ พ.ศ. 2567 แยกไว้โดยเฉพาะ และให้มีการปิดบัญชีปีละครั้ง โดยให้ถือรอบปีทางบัญชีของสหกรณ์เป็นหลัก

 ข้อ 12 ให้ประธานกรรมการรักษาการให้เป็นไปตามระเบียบนี้

 ประกาศ ณ วันที่ 28 เดือน ธันวาคม พ.ศ.2566



(ผศ.ดร.อรรครา ธรรมาธิกุล)

ประธานกรรมการ

 สหกรณ์ออมทรัพย์มหาวิทยาลัยราชภัฏนครศรีธรรมราช จำกัด